Substituir la imatge de benvinguda del LDM (LTSP Display Manager)

per una de més propera

opció 1: TIPS & TRICKS

http://en.opensuse.org/LTSP/Tips_and_Tricks

opció 2

Aquest mètode ofereix la possibilitat de fer diferents intervencions sobre el sistema de gran interès, com per exemple, programar l'apagada automàtica dels clients lleugers a certes hores del dia.

Un cop executada, com a root, la comanda kiwi-ltsp-setup -c se'ns generarà l'estructura de funcionament i un fitxer anomenat i386.img que trobarem a /srv/kiwi-ltsp/i386.img i que conté una versió molt petita d'un sistema Linux, de fet el mateix Linux que s'entendrà amb el maquinari dels clients i s'encarregarà de que visualitzem l'escriptori que els nostres usuaris tenen al servidor.

El fitxer i386.img és d'un tipus especial que empaqueta en una imatge, a l'estil de com un fitxer iso ho fa amb el contingut d'un CD/DVD, un sistema de fitxers squashfs, caracteritzat per ser de sols lectura i per oferir un nivell de compressió molt elevat, no oblideu que aquest micro sistema operatiu ha de “viatjar” per la xarxa i com menys dades hagin de fer-ho, millor. Podeu verificar la naturalesa del fitxer amb l'ús de la comanda file.

linux-1qoc:/srv/kiwi-ltsp # file i386.img
i386.img: Squashfs filesystem, little endian, version 3.0, 180210722 bytes, 20206 inodes, blocksize: 65536 bytes, created: Thu May 13 22:06:48 2010
El fitxer i386.img el podem muntar i veure'n el seu contingut amb el protocol següent:

linux-1qoc:/srv/kiwi-ltsp # mkdir imatge
linux-1qoc:/srv/kiwi-ltsp # ls
i386.img imatge
linux-1qoc:/srv/kiwi-ltsp # mount -o loop -t squashfs i386.img imatge/
Copiem el contingut a un directori nou, per poder-lo editar, atès que l'actual no es pot modificar, és com el contingut d'un CD-R.

linux-1qoc:/srv/kiwi-ltsp # cp -a imatge nova_imatge Desmuntem per poder eliminar si ens interessa el fitxer i386.img

linux-1qoc:/srv/kiwi-ltsp # umount imatge/ Localitzem i modifiquem els dos fitxers que configuren la gran majoria de l'aspecte gràfic del LDM.

linux-1qoc:/srv/kiwi-ltsp # cd nova_imatge/usr/share/ldm/themes/ldm-suse-theme/
linux-1qoc:/srv/kiwi-ltsp/nova_imatge/usr/share/ldm/themes/ldm-suse-theme # ls
bg.png greeter-gtkrc host.png language.png logo.png reboot.png session.png shutdown.png
Ara podem modificar amb el Gimp els fitxers bg.png i logo.png per donar-hi una imatge corporativa, per exemple amb una foto del centre.
En aquest punt i sense entrar de moment en detalls, podem constatar que efectivament, dins del directori /srv/kiwi-ltsp/imatge/ hi podem trobar l'estructura típica d'un Linux, en aquest cas una OpenSuSe 11.1, reduïda fins a una mida de 538 MB i que es compactarà ( i386.img ), utilitzant tan sols 172 MB.

Programant l'apagada dels clients lleugers

Per programar l'apagada incorporarem al fitxer /srv/kiwi-ltsp/nova_imatge/etc/crontab una nova entrada de l'estil
5 17 * * * root /sbin/poweroff -f

de manera que cada dia i en cas d'estar engegat, el client lleuger s'apagarà automàticament a les 17:05.

Malauradament, de moment no ho farà perquè el servei cron no està actiu, per activar-lo haurem d'emprar una comanda molt especial, anomenada chroot, que ens permetrà treballar en aquest entorn contingut dins d'un directori, gairebé com si fos un sistema real, amb lo que podríem, no ja tan sols modificar el /etc/crontab, sinó que fins i tot hi podríem incorporar nou programari, penseu en el cas, més aviat estrany d'un suport insuficient del maquinari, etc ...

Canviem la arrel del sistema al directori /srv/kiwi-ltsp/nova_imatge

linux-1qoc:/srv/kiwi-ltsp # chroot nova_imatge/

Fixeu-vos com el prompt ha canviat, indicant que estem dins del “chroot”... un cop “dins”, procedim a activar el cron, emprant els coneixements adquirits al mòdul 6.

linux-1qoc:/> chkconfig -s cron on

Verifiquem que quan arrenqui el Linux, s'engegarà el cron.

linux-1qoc:/> chkconfig -l | grep cron
cron 0:off 1:off 2:on 3:on 4:off 5:on 6:off

Un cop verificat sortim de la gàbia “chroot” amb la comanda exit.

linux-1qoc:/> exit

i recuperarem el prompt normal.

linux-1qoc:/srv/kiwi-ltsp #

Us recordem que sense, tant enrenou, aquest procediment és perfectament aplicable als clients d'aula substituint a l'entrada del /etc/crontab

5 17 * * * root /sbin/poweroff -f

per

5 17 * * * root /sbin/shutdown -h now

Com refer la imatge?

Canviem, si ens cal, del directori on ens trobem a /srv/kiwi-ltsp, per exemple.

linux-1qoc:/srv/kiwi-ltsp/nova_imatge/usr/share/ldm/themes/ldm-suse-theme # cd /srv/kiwi-ltsp

Desplacem o eliminem la imatge original per evitar interferències.

linux-1qoc:/srv/kiwi-ltsp # mv i386.img i386.img.orig

Generem un nou fitxer i386.img amb el contingut del directori /srv/kiwi-ltsp/nova_imatge on resideix el nostre Linux modificat, amb el cron activat i el /srv/kiwi-ltsp/nova_imatge/etc/crontab modificat segons l'horari pertinent.

linux-1qoc:/srv/kiwi-ltsp # mksquashfs nova_imatge/ i386.img

... i sobretot, comprovem que ara el client continua arrencant amb la nova imatge.

Inici de l'Espai | Menú de Documents | Servidors LTSP | Implementació de LINUX/UBUNTU